Odense Adresse-Contoirs Efterretninger, 1844-08-08
Fædrelandet. Stænderforsamlingen i Viborg. Syttende Møde den 30 Juli. Præsidenten havde fra en Anonym modtaget et Manuskript angaaende Trykkefriheden og et Lovforslag om denne Gjenstand, hvilke, efter at være benyttede af Committeen til at bedømme Lovudkastet om Trykkefriheden, vilde blive henlagte i Læsesalen. Den kgl. Commissarius forelagde derpaa Forsamlingen Udkast til en Plakat, hvorved al Handel med Tallotto-Billetter enten udeelte eller i mindre Dele aldeles forbydes. Til endelig Behandling foretoges Sagerne, betræffende Udkast til en Plakat, hvorved den Amtsfattigkasserne, ifølge Rgl. for Fattigv. af 5 Juli 1803 § 47 a, tilkommende Afgift ophæves, imod Vederlag paa anden Maade, og Udkast til en Forordning om Ophævelsen fra 1 Jan. 1845 af det ved Frog. 12 Juni 1770 for Kongeriget Danmark befalede Extrapaabud af Embedsindkomster, samt Sagen betr. Extract af Jnterims=Reglement og Taxt for Læss Lodseri, hvilke samtlige eenstemmig antoges af Forsamligen til at erholde Lovskraft. Endnu blev til endelig Behandling foretaget Sagen betr. Extract af Jnterims=Reglement og Taxt for AggerKanalens Lodseri, hvilket ligeledes eenstemmig billige des af Forsamlingen. Derpaa foretoges til foreløbig Behandling Sagerne: betr. Udkast til en Plakat ang. Tilkjøbsafgiften af Dampskibe, der af danske Undersaatter erhverves fra Udlandet eller Kolonierne; Udkast til en Anordning, hvorved det tillades at afbenytte Asphalt til Tagbedækning i Kjøbenhavn samt Kjøbstæderne i Danmark; Udkast til en Plakat for Kongeriget Danmark ang. Tillægsbestemmelse til Frdg. 12 Decbr. 1838 om Grændsetoldvæsenet imellem NørreJylland og Slesvig; Udkast til en Plakat ang. Forlængelsen af Terminen for Forsørgelsesrets Erhvervelse i de under Loe og Møgeltønder Herreder hørende Fattigcommuner, der bestyres efter de for Kongeriget Danmark gjeldende Anordninger; Udkast til en Placat for Kongeriget Danmark ang. en Modification af § 19 i Forordn. af 4 August 1824. Oliemøller Schytte oplæste derpaa det af ham indgivne Andr. fra Vesterskjerninge og Ulbølle Sogneforstanderskab i Svendborg. Amt, ang, at hensigtsmæssige Arbeidsanstalter indrettes overalt i Landet m.m. Med 32 St. mod 11 nedsattes en Committee (Schytte, Wulff, Biskop T. Müller.) Apotheker Køster oplæste dernæst det af ham indgivne Andr. ang. Oprettelsen i Provindsen af en efter Tidens Fordringer og Videnskabens Standpunkt hensigtsmæssig Helbredelsesanstalt for Sindssvage m.v. Efter at det derpaa var bestemt, at det af Justitsr. With indgivne Andr. sigtende til Oprettelsen af en Helbredelsesanstalt for Sindsvage i NørreJylland, samt til Udarbeidelsen af en ny Lov om Daare væsenet m.v. skulde behandles under Et med Apotheker Køsters Andragende, blev førstnævnte Andr. oplæst. (Med 44 St. besluttedes Nedsættelsen af en Committee Køster, With, Biskop T. Müller.) Attende Møde den 3 Juli. Forpagter Bøggild oplæste det af ham indgivne Andr. ang, at et Lovudkast, hvorved Straffen for Forbrydelser, begaaede i Privates Skove, skærpes, maa blive udarbeidet m.v. (Committee: Bøggild, Holst, Friis.) Derpaa oplæste Kjøbmand Schon, det af ham indgivne Andr. om, at de Communeafgifter, som i et løbende Aar paalægges en Jndvaaner i den Commune, hvor han, paa den Tid Ligningen foregaaer, har Opholdsted, bliver af ham at tilsvare, hvad enten de ere fordeelte paa flere Betalingsterminer eller ikke, uanseet at i Aarets Løb hans borgerlige Forhold ophører. (Afviist med 27 St. mod 21.) Oliemøller Schytte. oplæste derefter det af ham indgivne Andr. fra Communalbestyrelsen i Horsens om, at Hs. Majestæt vil lade Sagen om de lærde Skolers Reform forelægge for Stænderne m.m. Med 48 St. mod 1 besluttedes Nedsættelsen af en Committee, (Holst, Køster, Biskop T. Müller.) Nittende Møde den 11 Aug. Efter at Auditeur Roulund havde forespurgt, om det maatte være ham tilladt at tage Ordet, og Præsidenten havde givet ham dette, yttrede den nævnte Deputerede: "Af de offentlige Blade har jeg seet, at en Adresse til den jydske Stænderforsamling skal være indgivet fra Aalborg. Det har undret mig, at den sædvanlige Meddelelse gjennem Præsidenten ikke er skeet herom, og jeg tillader mig derfor at forespørge den høitagtede Præsident, om hiint Rygte er sandt, eller ikke. Præsidenten: Hvis den ærede Deputerede udenfor Forsamlingen havde henvendt sig til mig herom, vilde han lettelig kunde have faaet den ønskede Oplysning. Fra den Deputerede for Aalborg, har jeg igaar modtaget en Adresse, men jeg har troet at burde gjøre den kgl. Commissarius bekjendt med sammes Jndhold, forinden den blev anmeldt for Forsamlingen, hvilket er Grunden til, at den ikke er bleven anmeldt idag. Jøvrigt finder jeg mig foranlediget til at bemærke, at naar nogen af Forsamlingens Medlemmer ønsker Ordet, er det i sin Orden, at han forinden underretter mig om, i hvilken Anledning han ønsker at yttre sig, da det deraf maa afhænge, hvorvidt de Sager, som staae til Forhandling, bør udsættes efter den ifølge Gienstandens Beskaffenhed meere eller mindre vidtløftige Discussion, som derved maatte kunne foranlediges. Det skulde derfor være mig kjært, naar nogen Deputeret herefter maatte ønske Ordet, at han da forud tilkjendegiver mig dette." Auditeur Roulund: "Jeg spurgte iforveien, om det maatte være mig tilladt at tage Ordet, og da det derefter blev givet mig, antog jeg, at det var den rette Tid til at komme frem med, hvad jeg ønskede at yttre, især da det ikke var et privat Anliggende, men noget, som vedkom den hele Forsamling. Præsidenten: "Jeg har blot fremsat Ønske om den fremtidige Fremgangsmaade, naar Nogen ønskede Ordet.